

R A S P I S

Konkursni zadatak

za izradu idejnog rješenja zvaničnog suvenira
opštine Bar

1. Predmet konkursa
1.1. Predmet konkursa je izrada idejnog rješenja zvaničnog suvenira opštine Bar, sa motivima koji odražavaju kulturu i kulturnu baštinu grada Bara.

2. Učesnici Konkursa
2.1. Konkurs je javni i anonimni. 
2.2. Na Konkursu mogu učestvovati sva zainteresovana pravna i fizička lica. 
2.3. Konkursno idejno rješenje mora biti originalni rad učesnika konkursa koji do dana prijave na konkurs nije javno eksponiran.

3. Cilj Konkursa
Cilj Konkursa je izbor najboljeg idejnog rješenja zvaničnog suvenira opštine Bar.

4. Programski zadatak
Od učesnika konkursa se očekuje kreativan i inovativan pristup, kao i savremen izraz tokom izrade konkursnog rješenja zvaničnog suvenira Opštine Bar. Buduće rješenje treba da jasno ukazuje na zadatu temu Konkursa. 
Idejno rješenje suvenira potrebno je da na jasan način predstavlja kulturno-istorijsku i materijalnu baštinu, odraz tradicije i istorije grada Bara.

Potrebno je da suvenir bude izrađen po ideji autora, sa opisom izrade, veličine, boje i materijala od kojeg će se proizvoditi. Za izradu se mogu koristiti različiti materijali. Takođe, voditi računa o sljedećem: 
- da suvenir odražava prepoznatljivost kulture i geografskog područja Bara;
- da svojim izgledom zadovoljava umjetničke i estetske standarde i bude stilski autentičan;
- da predstavlja originalno autorsko rješenje;
- da bude praktično za izradu i upotrebu, odnosno da rješenje bude prilagođeno serijskoj ili ograničenoj serijskoj proizvodnji, uz dostavljanje potrebne tehničke razrade (nacrti, šeme, eventualni kalupi i sl.);
- da bude predviđeno za izradu od potencijalno različitih materijala (npr : drvo (pluta), metal, staklo, kamen, tekstil, glina, kombinovani materijali i dr.), uz preporuku korišćenja ekološki prihvatljivih materijala;
- da bude prepoznatljiv simbol grada;
- idejno rješenje treba da sadrži ili predvidi integraciju naziva „Bar“ (Crna Gora / Montenegro) ili vizuelnog identiteta Opštine Bar (grb/logotip), bilo na samom predmetu ili kroz prateće elemente, kako bi se obezbijedila jasna identifikacija;
- potrebno je naglasiti reprezentativni karakter, kao i potrebu za savremenim, svedenim i bezvremenskim dizajnom suvenira u slučaju korišćenja za protokalarne potrebe Opštine Bar;
- idejnim rješenjem obuhvatiti i prijedlog adekvatnog pakovanja suvenira, u skladu sa potencijalnom namjenom poklona;

5. Rokovi
5.1. Konkurs je otvoren 45 dana od dana objavljivanja na oglasnoj tabli Opštine Bar, na sajtu Opštine Bar  www.bar.me i u sredstvima javnog informisanja.
5.2. Učesnici Konkursa su u obavezi da radove predaju preko građanskog biroa ili  putem pošte, Sekretarijatu za kulturu na adresu : 
Opština Bar
Sekretarijat za kulturu
Bulevar revolucije br. 1
85000 Bar
Crna Gora (MNE).

5.3. Radovi koji pristignu nakon utvrđenog roka, kao i nepotpuni radovi neće se uzimati u  razmatranje.
5.4. Stručna komisija donijeće Odluku o rezultatima Konkursa u roku od  14 (četrnaest) dana od dana isteka roka za predaju konkursnih radova.

6. Konkursna Komisija
6.1. Predsjednik Opštine Bar imenovao je Komisiju, rješenjem broj 01-018/26-1045/1 od 02.04.2026.godine.
Obrazuje se komisija za izbor idejnog konkursnog rješenja zvaničnog suvenira
Opštine Bar u sastavu:
  
1. Slavko Lekić, dipl.ing.arh., glavni gradski arhitekta, predsjednik
2. dr Anastazija Miranović, istoričarka umjetnosti, članica
3. Muharem Muratović, akademski slikar, član
4. mr Nikoleta Nikčević, predstavnica TO Bar, članica
5. Olja Fatić, NVO Edukativni centar Bar, članica
6. Željko Popović, predstavnik Ministarstva ekonomskog razvoja - Direkcija za nacionalni brend, član

7.Opšti kriterijumi
7.1 Kriterijumi za izbor najboljeg konkursnog rješenja su:
· kvalitet ukupnog koncepta,
· prepoznatljivost,
· veza sa tradicijom i kulturnim nasljeđem,
· originalnost i inovativnost,
· tehnička izvodljivost i mogućnost serijske proizvodnje,
· praktičnost i moguću primjenu u svakodnevnoj upotrebi,
· ekonomsku pristupačnost proizvoda.


8. Posebni kriterijumi
8.1. Radovi prijavljeni na Konkursu ne smiju biti ranije izlagani ili poslati na neki drugi konkurs.

9. Nagrada
9.1. Naručilac će autorima najboljih idejnih rješenja dodijeliti nagrade i to: 
-Prvu nagradu u iznosu od 2.000,00 eura
-Drugu nagradu u iznosu od 1.500,00 eura
-Treću nagradu u iznosu od 1.000,00 eura
9.2. Novčani iznos nagrade uključuje otkup autorskih prava za proizvodnju suvenira u promotivno-komercijalne svrhe.
9.3. Komisija zadržava pravo da ne dodijeli nagrade ili dodijeli manji broj nagrada ukoliko radovi ne zadovoljavaju kriterijume, kao i da ustanovi posebne nagrade i priznanja.

10. Sadržaj konkursnog rada 

10.1 Svi prilozi konkursnog rada moraju biti upakovani u neprozirnom omotu sa šifrom u uglu omota i jasnom naznakom:
,,Konkurs za izradu idejnog rješenja zvaničnog suvenira
opštine Bar“. 

Opština Bar
Sekretarijat za kulturu
Bulevar revolucije br. 1
85000 Bar
Crna Gora (MNE)
 
10.2 Sadržaj tekstualne / grafičke dokumentacije je sljedeći:
- Tekstualni opis konkursnog rješenja sa definisanom materijalizacijom, postupkom izrade i nazivom suvenira;
- Grafički prilozi / crteži / nacrti  suvenira u odgovarajućoj razmjeri uz dimenzionalnu analizu; 
- 3D prezentacija suvenira;
- Model / maketa suvenira izrađena od odgovarajućeg materijala, dimenzija od 5 do 25 cm;

Sve priloge konkursnog rada označiti šifrom autora, odnosno, potrebno je da se šifra označi na svim grafičkim i tekstualnim prilozima, maketi, kovertama kao i na sadržaju unutar koverti. Šifra se pozicionira u gornjem desnom uglu. 
Tekstualni i grafički dio dostaviti u povezanoj svesci A3 formata u pet primjeraka.
Uz konkursni rad, učesnici su u obavezi da dostave u elektronskoj formi (CD/USB Flash)  sa svim grafičkim prilozima u PDF formatu, kao i tekstualno obrazloženje u DOC ili PDF formatu.
Uz konkursni rad autori su u obavezi dostaviti i neprozirnu zatvorenu kovertu sa podacima o autorima sa jasnom oznakom  "Podaci o autoru/ima - ne otvaraj". 

10.3. Na poleđini koverte "podaci o autoru/ima - ne otvaraj" ispisati šifru pod kojom autor učestvuje na Konkursu. Sadržaj ove koverte je sljedeći :
1. šifra pod kojom se autor prijavio;
2. ime i prezime pojedinca ili grupe autora;
3. broj kontakt telefona;
4. email adresu; 
5. izjavu o autorstvu;
6. način raspodjele sredstava i broj žiro računa.
 
Kovertu sa podacima o autorima Komisija – žiri, otvara nakon donošenja odluke o izboru odabranog rješenja.


11.  Mjesto i način otvaranja konkursnih radova
11.1. Otvaranje konkursnih radova će se obaviti po isteku roka za podnošenje istih. 
11.2. Zatvorenu kovertu sa podacima o učesniku i dokazima o ispunjavanju uslova za učešće na konkursu otvara konkursna Komisija nakon izvršene selekcije nagrađenih šifrovanih radova. 
Učesnici Konkursa su saglasni da se njihovi radovi u organizaciji Opštine Bar mogu javno izložiti nakon objavljivanja rezultata Konkursa.

12.  Završne odredbe
12.1. Predajom rada svaki učesnik prihvata propozicije ovog konkursa.
12.2. Konkurski rad mora biti izvorno djelo učesnika i ne smije biti ranije objavljivan u cjelosti / djelimično ili korišćen u druge svrhe.
12.3. Rezultati Konkursa i obrazloženje odluke Stručnog žirija biće objavljeni na zvaničnom sajtu Opštine Bar, www.bar.me
12.4. Radovi koji nisu nagrađeni mogu se podići u prostorijama Opštine Bar, u roku od mjesec dana od dana objavljivanja rezultata konkursa.
12.5. Jedan autor može prijaviti na konkursu samo jedno idejno rješenje. 



                                          
                                                           SEKRETARIJAT ZA KULTURU

